Diari Oficial de la Generalitat Valenciana


Sumari del DOGV 3976, del 09-04-2001 (2001/3191)

Informació pública de l'alternativa tècnica de proposta de programa de la unitat d'execució del Calvari-Bobalar- Camí Reial per al sector del sòl urbà ZR 3.2.
--------------------------------------------------------------------------------------------------------------------------------------------------------------

### Dades del document

Número de DOGV
:   3976

Data del DOGV
:   09-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3191


Organisme emissor
:   Ajuntament d'Estivella

Tipus de document
:   Anunci

Informació pública de l'alternativa tècnica de proposta de programa de la unitat d'execució del Calvari-Bobalar- Camí Reial per al sector del sòl urbà ZR 3.2. [2001/A3191]
  
Pel Decret de l'Alcaldia de data 5 de febrer de 2001, s'ha resolt:
  
Primer
  
Sotmetre a informació pública l'alternativa tècnica de proposta de programa amb la documentació complementària, compost de projecte d'urbanització i projecte de reparcel·lació, aquests dos de la unitat d'execució del Calvari-Bobalar-Camí Reial, promogut per SANPIOX 39, SL, per al sector del sòl urbà ZR32 d'Estivella.
  
Segon
  
La present informació pública té caràcter de simultani concurs públic per a la selecció de l'urbanitzador, podent-se presentar alternatives tècniques i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb el previ avís als titulars cadastrals en el seu domicili fiscal i la publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine, els terminis quedaran prorrogats per 20 dies addicionals. També, durant els 10 primers dies, els propietaris que declinen cooperar amb l'actuació podran manifestar-ho davant de l'ajuntament sol·licitant ser expropiats pel preu de valor inicial.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisé
  
L'expedient podrà consultar-se en els Serveis Tècnics de l'Ajuntament d'Estivella, els dies laborables de 09.30 a 14.00 hores.
  
Seté
  
Durant els terminis establits en els punts anteriors es podran formular al·legacions als mencionats projectes d'urbanització i reparcel·lació.
  
Vuité
  
Conforme a l'article 71.3 de la Llei Reguladora de l'Activitat Urbanística, durant els 10 primers dies des de l'aprovació del projecte d'urbanització, els propietaris disconformes amb la proporció que els corresponga cedir com a retribució podran oposar-se sol·licitant el pagament en metàl·lic, per mitjà d'una sol·licitud formalitzada en un document públic, havent d'acompanyar la sol·licitud d'una garantia real o financera suficient que assegure el desemborsament de la retribució amb caràcter previ a l'exercici de qualsevol acció contra la liquidació.
  
Nové
  
Se sotmet a informació pública, durant el termini d'un mes, l'expedient de modificació puntual de les normes subsidiàries, així com la suspensió de llicències en el dit sector, als efectes d'interposició de reclamacions.
  
En el cas de presentar-se al·legacions, se suspendrà la licitació pública per a la selecció d'urbanitzador fins a la resolució d'aquestes.